Doložka finančných, ekonomických, environmentálnych vplyvov a vplyvov na zamestnanosť

1. Odhad dopadov na verejné financie

V prípade realizácie dovozov v nezmenenom rozsahu je predpokladaný kladný vplyv zavedenia opatrenia  na štátny rozpočet 5 275 tis. Sk za vybrané clo a 2 027 tis. Sk za DPH. Zavedením osobitného ochranného opatrenia sa však očakáva pozastavenie dovozov, čo by nemalo priamy vplyv na štátny rozpočet, ale napomôže udržať konkurenčnú schopnosť domácich výrobných odvetví.

2. Odhad dopadov na obyvateľov, hospodárenie podnikateľskej sféry a iných    právnických osôb

Očakáva sa, že zavedenie osobitného ochranného opatrenia pozastaví dovozy predmetných komodít, čo napomôže udržať konkurenčnú schopnosť domácich výrobných odvetví.

3. Odhad dopadov na životné prostredie

Predkladaný návrh nariadenia vlády nemá vplyv na životné prostredie.

4. Odhad dopadov na zamestnanosť

Zavedenie osobitného ochranného opatrenia napomôže udržať zamestnanosť v domácich výrobných odvetviach.